लड़की पर अश्लीलता फैलाने का आरोप; पब्लिक प्लेस पर संबंध बनाने में होती जेल-कहीं करनी पड़ती समाजसेवा
अमेरिका में एक महिला को पब्लिक प्लेस में शॉर्ट्स और क्रॉप टॉप पहनना भारी पड़ गया। शार्ट्स और क्रॉप टॉप की वजह से उस पर अश्लीलता फैलाने का आरोप लगा। एक साल की लंबी कानूनी लड़ाई के बाद महिला ने अपना केस जीत लिया है।
अमेरिका में एक महिला को पब्लिक प्लेस में शॉर्ट्स और क्रॉप टॉप पहनना भारी पड़ गया। शार्ट्स और क्रॉप टॉप की वजह से उस पर अश्लीलता फैलाने का आरोप लगा। एक साल की लंबी कानूनी लड़ाई के बाद महिला ने अपना केस जीत लिया है। उस पर लगे आरोपों को ख़ारिज किया गया है।
घटना का वीडियो टिकटॉक पर हुआ वायरल
केसी लाकेज़-लाचनी अपने परिवार के साथ लुइसियाना के डाउनटाउन विनफील्ड में एक साल पहले जून 2022 में एक म्यूजिक फ़ेस्टिवल में शामिल हुई। उस दौरान उन्होंने काले रंग की क्रॉप्ड टी-शर्ट और डेनिम शॉर्ट्स पहना था। तभी तीन महिला पुलिस अधिकारियों ने आकर उनका चालान काट दिया। इसके बाद नाराज लाचनी ने टिकटॉक पर एक वीडियो में इस घटना के बारे में विस्तार से बताया। टिकटॉक पर वीडियो को आठ मिलियन से अधिक बार देखा गया। पूरी घटना जानकार लोगों में आक्रोश फैल गया।
पुलिस को देनी पड़ी सफाई कि क्यों लिया एक्शन
वीडियो में लाचनी कहती हैं- ‘आप मेरे कपड़े देख रहे हैं? मुझे विनफील्ड, लुइसियाना में अभद्र प्रदर्शन के लिए टिकट मिला। मेरे सभी बॉडी पार्ट कवर हैं।’ लाचनी यह भी बताती हैं कि जिस इवेंट को फैमिली इवेंट कहा जा रहा है। उसमें शमिल होने के लिए फ्री में शराब बांटी जा रही थी। लाचनी ने कहा कि उन्हें समझ नहीं आ रहा कि उन्हें ये टिकट क्यों दिया गया।
जैसे ही टिकटॉक वीडियो वायरल हुआ, 15 जून 2022 को विनफील्ड पुलिस विभाग ने लाचनी का नाम लिए बिना फेसबुक पर विनफील्ड सिटी ऑर्डिनेंस पर एक क्लैरिफिकेशन पोस्ट किया।
पुलिस की तरफ से कहा गया कि कानून के मुताबिक, ‘किसी भी व्यक्ति के लिए किसी भी सार्वजनिक स्थान या जनता के लिए खुले स्थानों पर पैंट, ट्राउजर, शॉर्ट्स, स्कर्ट या जानबूझकर अंडरगारमेंट्स को दिखाना, जानबूझकर प्यूबिक हेयर वाले एरिया, प्राइवेट पार्ट या हिप्स के एरिया को दिखाना गौरकानूनी है।’
खबर से जुड़े इस पोल में अपनी राय दें
यूरोप में, ऐसे कई देश, राज्य या शहरों में अश्लील प्रदर्शन के लिए चालान काटा जाता है या फाइन लगाने से लेकर तक भेजा जा सकता है या कोर्ट केस चल सकता है।
फ्रांस में अश्लील अंग प्रदर्शन या सार्वजनिक संबंध बनाने पर जेल
फ्रांस में, ‘सेक्शुअल प्रदर्शन’ को अश्लील प्रदर्शन माना जाता है। इसमें जानबूझकर और सार्वजनिक रूप से प्राइवेट पार्ट को सेक्शुअल तरीके से प्रदर्शित करना आता है। ऐसा करना अगर दूसरे लोगों के लिए अपमानजनक या परेशानी का कारण बनता है तो यह अपराध होता है। इसमें सार्वजनिक रूप से संबंध बनाना या ऐसी गतिविधियों में शामिल होना या प्राइवेट पार्ट का प्रदर्शन करना जैसे कार्य शामिल हो सकते हैं।
सजा- फ्रांसीसी कानून के तहत अश्लील प्रदर्शन को एक दंडनीय अपराध माना जाता है, और ऐसी हरकतों के लिए व्यक्ति को जुर्माना या जेल हो सकती है।
जर्मनी में अश्लील प्रदर्शन करने पर जेल और जुर्माना 
जर्मनी में, अश्लील प्रदर्शन को ​​Erregung öffentlichen Ärgernisses यानी जानबूझकर किया गया स्कैंडल माना जाता है। जानबूझकर प्राइवेट पार्ट्स को दिखाना, जिससे दूसरों को अपमान, डर या परेशानी महसूस हो, इसे अपराध करार दिया जाता है।
सजा- जर्मनी में अश्लील प्रदर्शन करना ग़ैरक़ानूनी है और अपराधियों को अपराध की गंभीरता के आधार पर जुर्माना या जेल या दोनों सजाएं हो सकती हैं।
स्पेन में सार्वजनिक स्थानों पर अंग प्रदर्शन करना गैरकानूनी
स्पेन में, अश्लील प्रदर्शन को ‘प्रदर्शनीवाद’ का नाम दिया जाता है। फ्रांस की तरह स्पेन में भी अगर कोई जानबूझकर अपने प्राइवेट पार्ट को दिखाता या पब्लिक प्लेस पर सेक्शुअल एक्ट में शामिल होता है, जो दूसरों के लिए अपमान, सदमा या विचलित होने की वजह बनता है तो इसे गंभीर अपराध माना जाता है। आम तौर पर सार्वजनिक स्थानों पर अश्लील प्रदर्शन प्रतिबंधित है, और अपराधियों को स्पेन के कानून के तहत जुर्माना या अन्य दंड का सामना करना पड़ सकता है।
सजा- स्पेन में सार्वजनिक स्थानों पर अभद्र प्रदर्शन आम तौर पर प्रतिबंधित है, और अपराधियों को जुर्माना या अन्य दंड का सामना करना पड़ सकता है।
अमेरिका के राज्यों में अलग-अलग नियम, पुलिस चलाती है केस
संयुक्त राज्य अमेरिका में अश्लील प्रदर्शन का कानून अलग-अलग राज्यों में अलग-अलग है। हर राज्य का अपना कानून और उसकी परिभाषाएं हैं। हालांकि, आमतौर पर अश्लील प्रदर्शन को आपराधिक माना जाता है। जिसमें क्षेत्राधिकार, मामले की गंभीरता और परिस्थितियों के आधार पर जुर्माना, प्रोबेशन पर रखना या जेल भेजने जैसे फैसले लिए जा सकते हैं। पुलिस अश्लील प्रदर्शन में शामिल व्यक्तियों को गिरफ्तार कर सकती है और चालान काटने के बजाए उनके खिलाफ अदालती कार्रवाई भी शुरू की जा सकती है।
इंग्लैंड में अश्लील प्रदर्शन करने पर समाजसेवा की सजा या जेल 
इंग्लैंड में, यौन अपराध अधिनियम 2003 के तहत अश्लील प्रदर्शन एक कानूनी अपराध है। इस अधिनियम में दूसरों के लिए परेशानी पैदा करने के इरादे से जानबूझकर अपने प्राइवेट पार्ट को दिखाना शामिल है। ऐसा करने पर गंभीर चार्ज लगाए जा सकते हैं और दोषी पाए गए लोगों को जुर्माना, सामुदायिक सेवा करने या जेल की सजा का सामना करना पड़ सकता है। यूके में पुलिस के पास अश्लील प्रदर्शन में शामिल व्यक्तियों को हिरासत में लेने का अधिकार है और वह जुर्माना लगाने के बजाय कानूनी कार्यवाही शुरू कर सकती है।